ming030890/wiki-yue-high-quality huggingface dataset:
香港網絡審查

香港網路審查係指香港特別行政區政府對互聯網做嘅官方審查行為。根據香港人權法，香港居民擁有過自由言論同結社嘅權利。港區國安法實施後，警方可以要求服務商向喺電子平台上發佈好有可能構成危害國家安全罪行，或對有可能會導致危害國家安全罪行嘅發生嘅電子信息做禁制行動。部分網絡服務供應商已起好有如防火長城嘅阻擋設施。法律畀香港政府做嘅網路審查包括電腦犯罪、色情、侵犯版權同警方指控危害國家安全嘅材料。亦有社會活動人士指控香港政府因政治動機而監控佢嘅網絡活動。

陳冠希事件
内文：陳冠希裸照事件
2008年，藝人陳冠希私人電腦中內容被竊，入邊好多香港知名藝人不雅照喺網上流傳，因應呢件事香港警方拉咗十名被指傳播色情材料嘅人 。竊取陳冠希電腦內容嘅電腦修理師被以不誠實使用電腦罪被判刑八年半。呢件事之後，香港警方陸續會見超過200個香港網站負責人，要求佢哋配合警方刪除陳冠希事件中洩漏嘅相片，又以此事件為由喺各個香港本土網站獲取咗超過30個相片傳播者嘅IP位址。呢件事令到人權活動人士指責香港警方違反公民嘅私隱權同法律對言論自由嘅保障。

「香港編年史」網站
内文：香港編年史
2021年1月7號晚，記錄警務人員同親政府人士資料嘅網站「香港編年史」發出聲明指6日起香港部分使用者無法連接至佢哋個網站，質疑多間互聯網服務供應商應政府部門要求封網，警方指唔會評論個別案件，不過又引用港區國安法回應，話警方可以要求服務供應商對「構成危害國家安全罪行」嘅網站或信息進行禁制。《明報》報道，呢次係警方首次引用港區國安法第43條封鎖網站。另外，香港寬頻喺1月8日表示並冇封鎖使用者連接至呢個網站。但之後又喺1月14號承認已按《國安法》嘅要求，封鎖咗呢個網站。

台灣相關網站
内文：促進轉型正義委員會同轉型正義
2021年2月10號，部分香港ISP封鎖中華民國行政院促進轉型正義委員會網站（tjc.gov.tw及twtjcdb.tjc.gov.tw）。呢個網站載有威權時期嘅紀錄，而呢個委員會成立嘅目的係為執行轉型正義，面對威權時期嘅真相，「面對不義過去、反省體制，透過看見國家所行之不義，避免歷史重演」。2021年2月18號，有網民發現促進轉型正義委員會嘅網站可被香港ISP正常訪問。
2021年4月25號，台灣執政民主進步黨的官網和中華民國國防部國軍人才招募中心嘅網站，被發現無法經香港伺服器連接。前一日，有台獨背景嘅台灣基督長老教會網站亦被發現被封鎖。。 4月27號，民主進步黨網站同埋台灣基督長老教會網站重新可以喺香港登入。

「香港約章」網站
2021年6月18號，2021香港約章網站（2021hkcharter.com）被港府以違反國安法為由封鎖。

支聯會相關網站
「六四記憶．人權博物館」網站（8964museum.com）喺2021年9月28號，被香港主要ISP封鎖。

香港監察網站
明報報導話，2022年2月14號，「Hong Kong Watch」（香港監察）喺Twitter表示，佢哋嘅網站已經被香港政府封鎖。

TikTok
2020年7月，因爲實施咗港區國安法，TikTok宣佈話要撤出香港，取而代之嘅係中國版抖音嚟到服務香港。而用戶喺香港使用TikTok收到限制，普遍相信TikTok係會利用Sim咭嘅登記地資訊禁止香港及中國大陸人士使用佢個程式。有分析指出，字節跳動有意喺香港實行數位「一國一制」。

Disney+ 阿森一族
2021年11月27號，立場新聞發現於香港上線嘅Disney+服務，冇上架到阿森一族涉及六四事件一集。

TVB myTV Super 戰場上
建議將篇文拆去無綫電視自我審查爭議。（討論）
2024年11月，《戰場上》播咗頭兩集之後，Facebook群組Save HK有網友留言，投訴呢個節目嘅立場係幫住烏克蘭。
結果無綫電視先係喺11月6號起一連三日改播特備節目《特朗普重掌白宮》，再由11月11號起一連五日改播《一條麻甩在汕頭》，亦即係代表《戰場上》播到第二集之後正式腰斬，而myTV Super網上重溫同官方社交媒體所有宣傳材料亦喺11月6號被全數落架。
廣州五中濱江學校

廣州五中濱江學校，1976～2015年間嗌過廣州市第78中學，係中國廣東廣州一全日制中學，1968年10月開辦，有兩個校區，都喺海珠區北邊。

校服色
短袖
衫：　　　相間，有領有紐扣。領　帶兩條幼　邊，袖口純　，正反面同兩袖大多數都係　做主調，膊頭位　，喺膊頭位同兩袖之間嘅分界線有　底紋響度。左右對稱。
褲：　，兩邊有較粗兼帶幼　描邊嘅　線。

史
學校喺1968年10月因解決嗰時文革動蕩重建辦學同學位唔夠嘅問題而喺白雲區太和謝家莊人頭嶺腳開辦咗寄宿學校，嗰時嗌成太和高級中學。1973年9月將原先喺五十六中嘅部份師生併入，重喺1974年9月撤銷一〇七中時，將一〇七中嘅部份師生併入埋。1976年8月因廣州地區撤銷中學啲農村分校，加上校方將校舍轉畀其它用途，令學校搬到海珠區同福西路興福里入面兼改名做廣州市第七十八中學嚟繼續辦學。搬到海珠區後第三年又同一一一中合併咗兼向東搬到石涌口濱江東路逸民里入面繼續辦學。1984年6月同廣州市化工總公司（而家係廣州市化工輕工總公司）一齊合作，開辦化工工藝職業高中直到1991年7月停辦為止。
2001～2002年間新搞咗綜合教學樓同運動場出嚟。2003年4月升級做海珠區一級學校，2008年5月升級做廣州市一級學校。2009年9月攞埋嘉仕花園嘅配套學校變成嗰時唯一有兩個校區嘅廣州市一級學校。而高中招生喺2013年受到海珠區調整教育佈局嘅影響而正式取消。
2015年4月29號，因廣州五中教育集團正式成立，期間將呢間學校納入咗五中教育集團入面。同年8月31號，學校亦改名做廣州五中濱江學校。
米高莊遜 (美國人)

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:米高莊遜 (美國人)。如果個提名未完成同埋響討論頁度無留言嘅話，噉呢個標籤就可以拎走。
唐迪拉

唐迪拉（英文：C.D. Tondela），係葡萄牙通德拉嘅一間職業足球球會，依家踢緊葡萄牙甲組足球聯賽。
衫架

衫架，又叫衣架，係架生一種，形似人膊頭，上有一勾，用嚟掛起衫褲，曬衫或者放入衫櫃，可以由鐵線、木或者膠做。人字邊可以衫，橫邊可以褲。
掛衫架

掛衫架係種傢俬，畀人掛衫上去，多數唔使額外再用衫架。
晾衫架

晾衫架，架一種，用來晾衫曬衫。架有種種款式，大抵兩頭固定，中間拉晾衫繩或者放晾衫竹之類，衫就掛喺依部份，有時會用到衫架掛。
有啲放喺室外，有啲鑲喺牆邊，有啲吊喺天花板，有啲成件架可以周圍搬。
由於款式有異，晾法亦有異。
記憶棉

記憶棉係種特製嘅聚合物物料，主要由聚氨酯加工而成，增加佢嘅黏度同密度。
記憶棉好多時都用嚟整枕頭同床褥，比一般嘅有更高嘅舒適度同承托力。
2021年度叱咤樂壇流行榜頒獎典禮

2021年度叱咤樂壇流行榜頒獎典禮係由香港商業電台舉辦嘅香港音樂頒獎典禮。典禮喺2022年1月1號夜晚8點，喺亞洲國際博覽館一號展館（AsiaWorld-Arena）舉行。呢屆頒獎典禮嘅口號為「啦啦啦啦 即刻青春」。另外，本屆頒獎典禮回復為實體形式，並設有觀眾席。
為咗慶祝亞洲國際博覽館啟用15週年，呢次頒獎典禮係自2008年度頒獎典禮後，相隔13年再次喺博覽館舉行，並以「亞洲國際博覽館 亞博15年 音樂再起飛」作典禮副標題。
連同幕後獎項，林家謙一共攞到五個獎項成為大贏家。張敬軒就奪得「至尊唱片大獎」，成為繼張學友、黎明、陳奕迅、古巨基同埋謝安琪後，第六位達到「叱咤大滿貫」嘅歌手。鄭欣宜首奪「女歌手金獎」同埋繼2016年後再次攞到「我最喜愛的女歌手」，係繼鄭秀文、王菲、楊千嬅、容祖兒同埋謝安琪後，第六位「雙料歌后」。

主題口號同埋美術設計
呢次主題口號係「啦啦啦啦 即刻青春」，美術主題以紫色塗鴉為主，並且以多個以叱咤火炬標誌演變而成嘅吉祥物作海報設計，寓意只要熱血，就會青春。

直播轉播安排
叱咤903——聲音直播。
my903.com、881903.com——網上串流視像直播。
手機程式 Hong Kong Toolbar（Android 用戶）、商台節目重溫 app / Hong Kong Toolbar（iOS用戶）——聲音同埋視像直播。
ViuTV——視像轉播。電視轉播收視為10.3點，破咗ViuTV嘅收視紀錄。

得獎名單
以下所有以粗體顯示嘅歌名，代表首歌係叱咤903專業推介冠軍作品。

碎料
呢次頒獎禮前大約兩個星期，正好喺第7屆香港立法會選舉。但呢場選舉係中共未經香港人同意，大幅度削減立法會直選議席數目同比例，剝奪市民選擇，同時將政治審查制度化之後嘅第一次選舉。結果，絕大部分非建制派同好多市民都選擇唔參與呢次選舉。有部份媒體甚至提及，唔少市民寧願關心呢次頒獎典禮或者係ViuTV《全民造星IV》，都唔想理呢次選舉。
另外，由於呢次頒獎禮同無綫嘅萬千星輝頒獎典禮時間好接近，所以亦有一啲傳媒將呢兩個節目喺電視上嘅收視作比較。
𠝹波袋

𠝹波袋示例。
𠝹波袋
或者鎅波袋，係指女性孭住手袋或者斜孭袋嘅時候，揹帶會穿過波罅，突出乳房 。有時安全帶亦會被形容為「𠝹波」。
喺日本，呢樣嘢做「パイスラッシュ」（パイスラ、π/）。。呢個用語大約由2006年6月開始由網絡興起，之後有相關嘅同人展同寫真集。喺臺灣會用「U/U」表示𠝹波袋嘅形象。
基曉慕大公儲

盧森堡嘅基曉慕大公儲（法文：Guillaume, grand-duc héritier de Luxembourg，1981年11月11號—），全名基曉慕·若聖·祖瑟夫·馬利·拿秀（法文：Guillaume Jean Joseph Marie de Nassau），依家係盧森堡大公繼承人，現任大公亨利大仔。另外有銜頭拿秀王儲同波旁ー巴馬王子。
基曉慕1981年響大公莎樂夫人婦產科醫院出世，係當時盧森堡大公儲亨利同大公儲妃瑪麗翠維莎第一個細路。佢個名嚟自佢細叔，盧森堡王子基曉慕。
2000年，老豆亨利升任大公，佢亦升為大公儲。
2012年，佢同比利時貴族斯堤芬妮結婚。2020年，兩個人嘅大仔沙爾出世。
張嘉兒

張嘉兒（英文：Kayi Cheung Ka Yi，1983年11月18號—）係2007年度香港小姐冠軍，卸任之後，無綫電視簽咗佢做合約藝人。

童年
張嘉兒祖籍廣東潮州，喺香港九龍法國醫院出世，九歲嗰年全家移民加拿大溫哥華。

感情生活
2015年9月，張嘉兒同金融才俊Nathan喺加拿大溫哥華結婚。2016年9月8號下午，佢喺香港自然分娩誕下女兒。隨著女兒成長，發現女兒遺傳了父母嘅食物敏感，對麥類、奶類、雞蛋、芝士同乳酪都非常敏感。
2018年11月1日，張嘉兒喺社交平台中宣佈再次懷孕，預產期2019年5月。2019年，張嘉兒宣布女兒Hannah已經喺5月7號出世，重7.15磅。
李昖

李昖（1552年12月6號—1608年3月6號，農曆十一月十一生，二月初一卒）係大朝鮮國第14位國王，原名李鈞，史稱朝鮮宣祖（조선선조／朝鮮宣祖Joseon Seonjo），1567年－1608年在位。佢係11位國王中宗李懌庶九仔德興君李岹嘅第三仔。佢原廟號朝鮮宣宗，1616年改稱宣祖。
紅磚站

紅磚站（英文：Brickland MRT station，代號：NS3A）係星加坡地鐵南北綫一個未來嘅地鐵站。
紅磚站
呢個站係2019年5月25號，喺新加坡陸路交通管理局嘅陸路交通2040計劃（Land Transport Master Plan 2040）首次被提及。
呂志和

呂志和，GBM，GBS，MBE，JP（英文：LUI Che Woo，1929年8月9號—2024年11月7號）係香港企業家同慈善家，廣東江門人。1955年喺香港創立首間嘉華公司，現任嘉華集團主席，旗下主要成員包括兩間香港上市旗艦嘉華國際集團有限公司（港交所：00173）同銀河娛樂集團有限公司（港交所：00027），以及仕德福國際酒店集團、嘉華建材有限公司，分別從事地產、娛樂休閒、酒店同建築材料等跨國業務，全球員工超過33,000人。

政治立場
佢係香港親中派一員，喺2014年有份贊助慶祝中國65週年嘅官方國慶晚會。

選舉及提名經歷
喺2016年，佢成為香港特别行政區選舉委員會酒店界委員。之後，佢有份提名林鄭月娥參與2017年香港行政長官選舉。

家庭
呂慧瑜係佢個女。
8月9號

8月9號係公曆年嘅第221日（閏年第222日），離年尾重有144日。
<< - 8月 - >>



大件事
1173年：比薩斜塔開工。
1896年：大清維新派喺上海創辦《時務報》。
1902年：英國君主愛德華七世加冕。
1945年：毛澤東發表《對日寇的最後一戰》嘅聲明。
1945年：美國空軍喺日本長崎市第二次掉原子彈「肥佬」，引發嘅原爆整死大約七萬人。
1955年：考古學家喺香港九龍深水埗發現李鄭屋古墓。考古學家話古墓係東漢時期嘅遺物，又認為古墓係屬於鄉紳嘅。
1965年：星加坡被逼宣佈獨立，脫離馬來西亞聯邦，成為星加坡共和國。
1974年：美國總統理察尼克遜因「水門事件」辭職，係唯一辭職嘅美國總統，副總統謝拉特·福特接任。
1993年：日本嘅自由民主黨結束自1955年以來38年執政黨地位，改由細川護熙組成七黨聯合內閣。
1995年：網景首次公開招股後上市，第一日收市股價由每股28美元升至75美元，幾乎係當時創記錄嘅「首日獲利」。
2005年：美國發現號太空穿梭機安全返到地球，成功完成STS-114任務。
2005年：程及畫展喺中國美術館開幕。
2006年：世界衛生組織（WHO）確認，印尼首都耶加達郊外一個16歲少年因為感染H5N1高致病性禽流感死咗，令該國感染禽流感病死人數加到43，超過咗越南嘅42，成為全球死於禽流感人數最多嘅國。
2007年：美國穿梭機奮進號載住七個太空人升空，其中女太空人芭芭拉摩根係1986年失事嘅挑戰者號上教嘅後補。
2008年：北京奧運鼓樓殺人案，連埋兇手2死2傷。
2014年：美國發生米高布朗槍殺案。
日本盃

日本盃（日文：ジャパンカップ），係日本賽馬入面最高榮譽嘅賽事（亦係日本秋季國際賽事其中之一），屬國際一級賽，1981年首辦，由日本中央競馬會搞，浪琴表贊助（由2014年開始）。
日本盃路程2,400米，每年11月最後一個星期日喺東京競馬場草地跑道跑，2024年頭馬獎金有成5億日圓，同有馬紀念賽一樣係全日本獎金最豐厚嘅賽事。
日本盃主辦原意係希望提升日本賽馬質素同國際地位，响1999年至2005年亦係世界錦標巡迴賽嘅其中一站賽事。
喺日本盃贏過嘅國家代表包括日本、美國、英國、澳洲、紐西蘭、愛爾蘭、法國、德國同意大利，而香港前馬王原居民就曾經喺1999年嘅日本盃贏過亞軍。
日本盃紀錄保持者係2018年嘅日本三冠馬后杏目（之後喺2020年再度贏出）跑出，時間係兩分二十秒六。
譚杏藍

譚杏藍（粵拼：taam4 hang6 laam4，英文：Hana Tam，1989年12月16號—），花名小花，係香港藝人同歌手。佢曾經留學美國，2009年7月19號返香港參加亞洲電視第一屆《亞洲星光大道》，跟住就同亞視簽約做藝員，主要做節目主持，亦有拍過劇，直到2014年約滿，變咗自由身。

個人生活
前男友係香港流行龐克ToNick樂隊主音/電結他手趙善恆（恆仔）。佢有兩隻貓BiiRu同埋Soju，其中Soju喺2020年離世。

著作
2017年推出著作「酒家私生活」一書。
麥欣童

麥欣童（英文：Sue Mak，1991年8月13號—），係香港女模特兒同演員，隸屬Pure Models旗下，拍過唔少廣告、電視劇同電影，而家係網上影片製作平台啱Channel成員。
劉思美

劉思美（英文：Emily Lau，1994年6月11號—），係香港女模特兒，以前係Model Genesis嘅全職模特兒，被叫做「Amanda S. 師妹」。皆因佢有啲似前香港小姐冠軍譚小環，所以又被叫做「嫩版小環」。佢喺2018年開始參演 ViuTV 世界盃節目而為人關注。
陳婉婷

陳婉婷（粵拼：can4 jyun2 ting4，英文：Hebe Chan，1989年5月10號—）係香港無綫電視前女藝員，而家係自由身藝人，主要做網上直播主播。

簡歷
陳婉婷喺香港理工大學讀書嗰陣已經做兼職模特兒，參選過2010年《第一屆FACE USTAR大專校花校草大選》 ，嗰時畀人叫「理大小甜甜」。佢2011年參選《TVB周刊CoverGirl選舉》，之後入讀第25期無綫電視藝員訓練班，畢業後主要參演電視劇，包括《結·分@謊情式》同《愛·回家》。2019年9月離開無綫電視。

演出
呢個表唔完整，歡迎加料。
第9屆馬來西亞下議院選舉

第9屆馬來西亞下議院選舉喺1995年4月24號同25號喺馬來西亞舉行。結果首相馬哈迪帶領嘅國民陣線贏咗。一共有11個州嘅州議會同步舉行選舉，只有沙巴同沙撈越除外。
拜倫莫雷諾

2002年6月18號晚黑（UTC+9），嗰時打緊足球世界盃16強，由於莫雷諾俾FIFA要求去執法南韓對陣意大利隊嘅比賽，打到下半場第77分鐘，直接將原先達美安奴·湯馬斯嘅有效入波以越位嘅名義話成詐糊。甚至喺加時上半場第93分鐘，直接話喺禁區插水嘅理由而將托迪以兩黃變一紅嘅形式罰落場。賽後喺全球各地發生好大拗數：喺意大利羅馬，有波迷喺賽後重當街鬧執法球證（拜倫莫雷諾），亦有媒體話呢位球證係咪俾南韓隊買通咗比賽。尤其喺澳洲墨爾本，當地爆發咗嚴重足球騷亂，直到同年同月19號凌晨1點（UTC+10）先至結束。

超長嘅補時13分鐘
2002年FIFA世界盃結束後，莫雷諾返到厄瓜多爾執法足球賽事，喺2002年9月8號晚黑（UTC-5）嘅基多利家大學對陣巴斯隆拿體育會嘅友誼賽亦出過醜聞。嗰場比賽下半場原先補時6分鐘，點知佢將場比賽補時咗13分鐘，令基多利家大學喺補時第9同11分鐘連入兩波反勝巴塞隆拿。賽後又引發咗波迷投訴點解呢場熱身賽太長傷停補時。

處罰
莫雷諾除咗喺球證界受過處罰外，同樣試過因為虐待細路、酒後駕駛同埋走私毒品而被處罰。

第一次
由於爆發2002年世界盃16強比賽同埋13分鐘補時呢兩單足球醜聞，同年9月俾基多嘅城市法院判決咗從2002年10月開始，連續20場足球賽都唔畀佢執法及接受厄瓜多爾足球協會嘅調查。

第二次
莫雷諾喺第一次處罰場次數期滿後復出執法，隨後喺2003年5月18號執法咗厄甲——基多對陣昆卡嘅比賽，雖然全場兩隊打成1-1，但因為比賽半佬罰咗3位波手落場而引起投訴，隨後又加罰一場停賽。同年6月，莫雷諾因為收到太多同佢有關嘅足球醜聞而宣佈退役。

第三次
2010年9月21號，莫雷諾喺紐約甘迺迪國際機場準備入境美國時，俾美國海關查到佢條底褲㔷埋咗超過6公斤（13英鎊，12市斤）嘅海洛英而收監。隨後雖然美國海關喺2011年1月向紐約法院提出對莫雷諾因為涉嫌毒品走私嘅罪行而做出監禁10年嘅處罰，但2011年9月23號判咗監禁2年半嘅處罰。莫雷諾喺2014年3月出獄兼返到厄瓜多爾。
撒瑪利亞人

撒瑪利亞人係一個位於黎凡特地區嘅種族，同猶太人一樣都係嚟自古以色列人。佢哋喺古代住喺撒瑪利亞地區，即係依家嘅西岸地區。佢哋信奉撒瑪利亞教（英文：Samaritanism），一種類似猶太教嘅宗教，但係喺某啲教義上有啲分別。
根據撒瑪利亞傳統，撒瑪利亞人係古以色列人嘅後代，但係喺北國以色列滅國之後，冇俾亞述統治。猶太人同撒瑪利亞人亦對佢哋嘅宗教聖地有爭議：猶太人相信應該係耶路撒冷嘅聖殿山，而撒馬利亞人就相信係納布盧斯嘅基立心山（英文：Mount Gerizim）。
雖然撒瑪利亞人曾經喺當地嘅社群都唔小，不過自從由拜占庭帝國統治期間嘅基督教化同埋四大哈里發統治期間嘅回教化之後，人口隨住咁跌。喺12世紀，有猶太探險家估計，當時全球嘅撒瑪利亞人人口係大約 1,900人。
截至2022年，撒瑪利亞人主要有兩個社群：一班喺以色列霍倫（英文：Holon），另一班喺西岸地區盧扎鎮（英文：Kiryat Luza），總共大約874人。喺以色列嘅社群只係有以色列國籍，而喺西岸地區嘅就有以色列同巴勒斯坦嘅雙重國籍。喺以色列嘅人口普查，撒瑪利亞人喺種族上係屬於猶太人，而宗教上就係撒瑪利亞教。
今時今日，海外有一啲團體，雖然種族上唔係撒瑪利亞人，但係亦遵守撒瑪利亞教（英文：Samaritanism）嘅教義同傳統。全球最大嘅，係位於巴西嘅“Shomrey HaTorah”，有大約2萬位成員。
公明黨

公明黨係日本嘅一個政黨，簡稱「公明」。喺1964年（昭和39年）11月17號成立，總部位於東京都新宿區南元町17。目前黨員有46萬人左右。
公明黨同宗教團體嘅關係一直係俾人非議嘅地方。公明黨同日本宗教組織創價學會關係密切，可以話係公明黨嘅母體。早年創價學會甚至會干預公明黨嘅人事安排，俾人指控違反「政教分離」嘅戰後日本憲法精神。後來公明黨搵咗啲唔係創價學會嘅人加入，去溝淡宗教色彩。不過公明黨仍然有唔少關於政教合一方面嘅指控。

黨史
公明黨嘅歷史可以追溯到1954年創價學會嘅文化部成立。喺之後一年（1955年），文化部喺統一地方選舉入面開始支持候選人，而且大有殺獲。1956年更加向國政邁進，喺第4屆日本參議院議員通常選舉攞到3席。
1960年，池田大作成為創價學會會長。喺佢推動之下，創價學會更加喺政界加速發展，1961年，公明政治連盟正式成立。1964年，創價學會同公明政治連盟名義上分離，公明黨正式成立。
1969年，社會黨喺眾議院選舉大敗，社會黨內部開始提出一種同其他政黨合作嘅路線，聯合公明黨同民社黨對抗自民黨政權，「社公民路線」誕生。之後三黨雖然有時會有衝突，但係大部分時間都維持到合作關係。
1993年，公明黨聯同其他七黨組成「非自民非共產連合政權」，成功以些微差距令自民黨首次下野，公明黨第一次參與執政。但係唔夠一年，政權內部意見分歧，社會黨同新黨先驅重走去同自民黨組閣。公明黨喺執政10個月後就要落台。
同一年，公明黨加入新進黨，但係參議院部分就獨立出嚟成為一個院內會派「公明」。
1998年，新進黨因為黨內矛盾日益增加而宣布解散，原本屬於公明黨嘅議員喺解散後成立「新黨平和」同「黎明俱樂部」。同一年11月，三個會派重新合併做公明黨。
到1999年，公明黨受自民黨邀請加入政府，兩黨一直合作，直到2009年民主黨打低自民黨為止。到2013年，自民黨重新上台，公明黨又跟著一齊執政。
2024年9月，做咗公明黨代表15年嘅山口那津男以「年事已高」為由宣佈退任，呢個位就交畀幹事長石井啟一去做。10月自民黨選出石破茂做新任總裁之後，佢即刻就宣佈會解散國會，進行大選，當期時自民黨身陷一堆醜聞之中，經濟表現又唔好，外界普遍認為自公聯盟喺呢次大選有機會守唔到過半數，甚至可能會政黨輪替。最後公明黨喺呢次選舉大敗，得24席，連同自民黨嘅191席，係自公聯盟自
2009年之後第一次喺眾議院唔過半，更大煲嘅係，櫈都未坐暖嘅黨代表石井啟一因為要展現，由比例區轉戰小選舉區，但居然喺自己嘅選區輸咗畀國民民主黨嘅候選人，選後佢因為冇咗國會議席同埋為大選表現負責而辭職，黨代表個位就由當時嘅國土交通大臣齊藤鐵夫接手。慶幸嘅係，自公聯盟雖則議席未過半，不過受惠在野黨唔團結，佢哋仍然可以組到少數派政府。
文翠珊一次內閣

文翠珊一次內閣，喺2016年7月13號上任，接替甘民樂二次內閣。
文翠珊內閣首次會議
2016年脫歐公投後，首相甘民樂被迫辭職，文翠珊繼任組閣。
延至2017年文翠珊提早解散國會，謀求更大多數與歐盟談判但不果，勉強喺北愛民主統一黨嘅協議支持下，組成少數派政府。
文翠珊二次內閣

文翠珊二次內閣，喺2017年6月11號上任，接替文翠珊一次內閣。
文翠珊二次內閣首次會議
2017年，文翠珊企圖提早解散國會，獲得更大多數議席同歐盟談判，反而淪落到少數政府。
最後拖到2019年，國會無法通過其脫歐方案，文翠珊最終辭職，讓路與約翰遜組閣。
施沙高雷力士

施沙高雷力士（英文：Cesar Corrales，1996年9月26號—）係古巴裔加拿大籍男芭蕾舞者。而家係皇家芭蕾舞團首席，曾經贏得洛桑芭蕾舞大獎賽，亦曾經喺英格蘭國家芭蕾舞團出任首席。

早年生平
高雷力士出生於墨西哥城，自幼係加拿大接受父母薰陶。阿爸和蘇士高雷力士（Jesus Corrales）曾係皇家溫尼伯芭蕾舞團同滿地可大加拿大芭蕾舞團嘅首席。阿媽坦尼亞（Tania Morales）曾經係古巴國家芭蕾舞團嘅獨舞家，後來都入過溫尼伯芭蕾舞團。4歲施沙高雷力士就曾經喺溫尼伯芭蕾舞團嘅蝴蝶夫人上台。其後更喺珍妮花露柏絲主演電影《談情共舞 (Shall We Dance?)》以童星出道。 2008年佢更加贏得魁北克盃體操大賽。 同年佢加入加拿大國家芭蕾舞團嘅附屬學校，後來更做咗芝加哥版嘅跳出我天地劇場版嘅主角。 芝加哥嘅劇場版完結，佢更隨團到多倫多演出。 巡演結束後，佢返返芭蕾舞學校。

芭蕾舞生涯
2013年高雷力士贏得洛桑芭蕾舞大獎冠軍。但佢無接受大獎獎學金，而係跟阿媽，喺挪威芭蕾舞團繼續訓練。 2014年佢加入美國芭蕾舞劇院嘅青年工作室舞團，期間更贏得美國青年芭蕾舞大獎賽。
高雷力士 2015年加入英格蘭國家芭蕾舞團，次年贏得舞團嘅最具潛力新人獎。2017年更加躍升為首席，並以《海盜》贏得接傑出演員獎。次年被美國《舞蹈》雜誌選為頭廿五值得觀察新星。
2018年佢轉投皇家芭蕾舞團，為一等獨舞者。 2019年，佢以麥美倫《羅密歐與茱麗葉》，2019年5月首次喺皇家芭蕾登台，當日舞伴法查斯嘉希活後來更加成為佢女友。  2021年5月，高雷力士獲晉升為皇家芭蕾嘅首席演員。
10月24號

10月24號係公曆年嘅第297日（閏年第298日），離年尾重有68日。
<< - 10月 - >>



大件事
1860年：大清欽差大臣奕訢同英國代表伊利近喺北京簽《中英北京條約》，割九龍半島畀英國。
1929年：紐約證券所喺呢個「黑色星期四」勁冧市，跟住一連串破產，搞到全球性經濟蕭條。
1930年：巴西發生1930年革命（葡萄牙文：Revolução de 1930），推翻總統華盛頓路易斯，巴西第一共和國（葡萄牙文：Primeira República Brasileira）結束，巴西由一個軍政府接替統治。
1938年：中山艦畀日軍轟炸機擊沉，艦長薩師俊（中文：萨师俊）等25名官兵死，多人失蹤，23人生還。第二日漢口失守。
1945年：聯合國成立，喺美國華盛頓國務院舉行咗個細形儀式，五個當時嘅常任理事國同其他國簽《聯合國憲章》。
1964年：贊比亞由英國獨立，留喺英聯邦內，Kenneth Kaunda（英文：Kenneth Kaunda）當選總統。
1978年：香港政府發表調查報告，響流浮山出產嘅生蠔含鎘量超標。
1985年：世界各地嘅領袖齊集紐約，慶祝聯合國成立40週年。
1990年：第5屆巴基斯坦下議院選舉。
1999年：阿根廷反對黨聯盟總統候選人、激進黨主席德拉魯雅當選第47任總統。
2001年：瑞士聖哥達隧道有兩架貨車相撞，大火燒足24個鐘頭未救熄，隧道頂冧，救援人員冇辦法接近。最少11人死。
2002年：中文維基百科成立。
2003年：和諧客機最後一次商業飛行，超音速商業客機時代完咗（至少喺一段時間之內）。
2004年：香港嘅九廣東鐵（家下港鐵東鐵綫）尖沙咀支綫通車，增設尖東站。
2007年：香港now新聞台啟播。
2007年：中國自己整嘅第一架月球探測器「嫦娥一號」用火箭射上天。
2014年：加拿大首都渥太華國會大樓槍擊案，槍手打死打傷守住加拿大國家戰爭記念碑嘅衛兵，之後闖入國會大樓，畀侍衞長擊斃。
2016年：2016年奎達警察培訓學院襲擊（英文：2016 Quetta police training college attack），62死，超過165傷。
2018年：全長55公里，係世界最長嘅跨海大橋港珠澳大橋喺朝早9點通車。香港嗰頭嘅‎港珠澳大橋香港口岸同港珠澳大橋香港連接路亦同日通車。
2020年：中國企業家馬雲喺上海舉行嘅《2020第二屆外灘金融峯會》演講。
10月25號

10月25號係公曆年嘅第298日（閏年第299日），離年尾重有67日。
<< - 10月 - >>



大件事
1860年：中法簽《北京條約》。
1875年：柴可夫斯基第一鋼琴協奏曲喺麻薩諸塞州波士頓首演。
1911年：廣州城內紳商各團體喺西關文瀾書院集會，由江孔殷主持，討論「廣東提倡獨立，不如利用官府改良獨立」意見，通過咗成立改良政治總機關等決議。
1918年：加拿大蒸氣船蘇菲亞公主號（英文：SS Princess Sophia）喺阿拉斯加附近嘅海邊沉船，364死。
1945年：第二次世界大戰中國戰區臺灣區受降典禮響臺北市舉行，國民政府將當日定為「臺灣光復節」。
1950年：中國人民志願軍出國作戰參加韓戰，並同朝鮮人民軍響嗰日發動第一次清川江戰役。
1951年：丘吉爾喺1951年英國大選（英文：United Kingdom general election, 1951）贏咗。
1971年：聯合國大會第26屆會議通過2758號決議，以中華人民共和國代替中華民國行使響聯合國嘅一切合法權利。
1972年：香港十年建屋計劃。
1987年：中國共產黨第十三次全國代表大會响北京開幕，會期至11月1號。
1993年：喺1993年加拿大聯邦大選（英文：Canadian federal election, 1993），加拿大進步保守黨（英文：Progressive Conservative Party of Canada）原本156個議席輸剩2席，加拿大自由黨黨魁克里田（法文：Jean Chrétien）成為總理。
2001年：微軟發行Windows XP作業系統。
2006年：來自全球63個科研機構嘅百幾名科學家宣佈經過4年幾努力，終於破譯咗蜜蜂嘅全基因組。
2006年：Mozilla Firefox 2.0官方版發佈。
2018年：日本首相安倍晉三應中華人民共和國國務院總理李克強邀請訪問中國，係隔咗7年再有日本首相到訪中國。
2019年：2019年至2020年英格蘭超級足球聯賽，李斯特城足球會作客以9-0贏修咸頓足球會，打破英格蘭超級足球聯賽作客入球最多紀錄，亦平咗英格蘭超級足球聯賽最大分差紀錄。
2021年：蘇丹軍方發動政變，拉咗過渡政府總理阿卜杜拉·咸都，並鎮壓反政變示威。
2022年：2022年10月25號日食（英文：Solar eclipse of October 25, 2022）。
宋立功

宋立功（SUNG Lap-kung，—2024年10月24號）係香港城市大學專業進修學院（中文：香港城市大學專業進修學院）學術統籌、政治社會學、中國問題專家、政論專欄作家同埋公共政策評論員、紐約哥倫比亞大學政治社會學博士研究班，社會經濟政策研究所主席。

政論專欄
《信報財經月刊》、《信報》、《東方日報》、《明報》、《星島日報》咁。
本土工作室

本土工作室，係一個香港本土派組織，佢哋以設計同埋創作宣揚香港本土意識。

設計港中分別訊息圖表
File:Chinese "loving" vs Hongkonger "loving".jpg《香港唔係中國》訊息圖表系列嘅其中1張訊息圖表
2015年6月，本土工作室設計同埋上傳咗《香港唔係中國》（Hong Kong Is Not China）訊息圖表系列喺佢哋嘅Facebook專頁，圖中以英文同圖畫向外界說明香港同埋中國嘅分別，包括語言、疆域、對知識產權嘅態度、行車方向、如廁習俗、護照、對待政府嘅態度、食品安全、使用網絡嘅工具、政制、講嘢嘅聲量、貨幣、生活習慣、司法、網路透明度。呢啲圖片引起咗成千上萬嘅留言同埋分享。除咗咁之外，仲有唔少香港、臺灣同其他國家嘅傳媒報道呢件事，甚至有精通越南文嘅網民熱心翻譯呢啲圖片。
本土工作室設計師話整圖嘅目的係「為咗喺咁悲痛嘅日子表達哀傷同埋香港人畀中國人殖民嘅事實，同為咗明確咁話畀世界：香港人同中國人唔同」。
朴槿惠

朴槿惠（粵拼：pok3 gan2 wai6；韓文：박근혜，1952年2月2號—）係大韓民國第18任（第11位）總統，亦係大韓民國史上第一個女總統、第一個被彈劾落台嘅總統、已故前總統朴正熙大女。

早年生活同教育
朴槿惠喺大邱市出世，阿爸係韓國第五至第九任總統朴正熙，阿媽陸英修，有一個妹朴槿令同一個細佬朴志晚。1953年，朴家搬去漢城（家下首爾）住。朴槿惠後來就讀獎忠小學校。1961年，5·16軍事政變成功，朴正熙成為大韓民國總統，嗰時朴槿惠9歲。1967年喺漢城聖心中學校畢業；1970年喺聖心高等學校畢業；1974年西江大學電子工程系畢業。朴槿惠亦曾於法國的格勒諾布爾大學進修，後來因為阿媽逝世而離開法國。1973年至1980年，朴槿惠係韓國女童軍名譽總裁。朴槿惠喺1987年獲台灣嘅中國文化大學頒發榮譽博士學位，並喺該校研修過「最高產業戰略課程」。2008年，朴槿惠亦獲釜慶大學同埋韓國科學技術院分別頒贈榮譽博士學位，2010年更喺母校西江大學取得榮譽博士頭銜。
朴槿惠精通漢語，鍾意中國哲學，馮友蘭著作《中國哲學史》對佢有刻骨銘心嘅影響。

雙親先後遇刺
1974年8月15號，北韓指使日裔北韓藉殺手文世光，喺韓國國立劇場行刺時任總統夫人陸英修。陸英修中槍身亡，終年49歲。身為大女嘅朴槿惠由法國趕返韓國，臨時充當第一夫人角色。
1979年10月26號，時任總統朴正熙亦俾中央情報部長官金載圭刺殺身亡，終年62歲，令顯赫嘅第一家庭蒙上陰影，朴槿惠心靈受重創。當時，反對派話佢哋曾經俾朴正熙政府強行收押，批評政府將經濟發展放喺人權之上。
2007年，朴槿惠對當年社會活動分子遭到不良對待，表示遺憾。

政治生涯
1982年，朴槿惠任韓國嶺南大學理事長。
1998年，首次當選國會議員，立即出任大國家黨（2012年2月改名新國家黨）副總裁。
2004年至2006年，佢出任大國家黨代表。
2006年5月20號，朴槿惠喺首爾參加大國家黨市長候選人競選活動時，俾不明身份男子用文具刀割傷塊面，醫生同佢縫咗17針。
2007年，參與大國家黨總統選舉黨內初選，但以些微差距輸畀前首爾市長李明博。
2008年，被時為候任總統嘅李明博委任為特使出訪中華人民共和國。
2008年，獲得韓國科學技術院名譽博士。
2011年至2012年，佢再出任新國家黨黨魁，擔任非常對策委員長。
2012年12月19號嘅2012年大韓民國總統選舉，朴槿惠以51.6%嘅得票率擊敗民主統合黨嘅文在寅律師，當選韓國總統。
2013年2月25號，朴槿惠正式宣誓就職第十八任韓國總統，締造五項第一：
第一位女總統
第一位第二代嘅總統（父女總統）
第一位未婚嘅總統（亦冇細路）
第一位得票率過半數兼得票最高嘅總統（自韓國1987年民主化以嚟）
第一位主修工程學出身嘅總統
2014年4月16號，發生世越號海難，朴槿惠政府被指處理事件手法不當。
2016年，朴槿惠親信崔順實干預國政醜聞被踢爆，多個財團懷疑被迫向崔順實嘅基金會揼水，違反憲法同多項法律，而且擾亂市場運作。同年12月9號國會通過彈劾朴槿惠動議，朴槿惠被暫停總統職務。2017年3月10號，憲法法院通過彈劾朴槿惠，朴槿惠落台。
2020年7月10號，首爾高等法院對朴槿惠重審宣判，朴槿惠獲刑20年。
2021年1月14號，韓國大法院對朴槿惠作出終審判決，判處朴槿惠20年有期徒刑。
2021年12月31號，朴槿惠坐咗4年幾監之後，因病得到特赦。

個人生活
朴槿惠阿媽陸英修篤信佛教，朴槿惠亦跟隨。2005年喺大邱桐華寺拜領拜領法號「善德華」，有追隨「善德女王嘅光華」嘅意思。朴槿惠亦受過天主教洗禮，對唔同宗教持包容態度，家陣佢冇宗教信仰。
朴槿惠冇結婚，亦都冇仔女。
新加坡開埠

新加坡開埠（英文：the founding of Singapore）係指1819年英國人萊佛士爵士短暫到訪新加坡，同天猛公以及蘇丹東姑胡先，三人喺2月6號簽署條約批准英國東印度公司喺新加坡開設貿易港。另外，因為古代新加坡都曾經係商埠，所以亦會稱1819年為「現代新加坡開埠（the founding of modern Singapore）」。而新加坡政府會喺特定嘅禧年年份舉辦唔同嘅紀念活動。

歷史背景
新加坡馬六甲檳城吉打柔佛彭亨馬六甲海峽廖內群島明古魯巴東 新加坡位置以及周邊環境
18世紀後期，大英帝國同大清帝國商貿日益頻繁，而對於航海路線中途設置英國控制據點嘅需求亦越來越大。於是，英國東印度公司先後喺1786年同1791年同吉打嘅蘇丹簽訂條約租借馬來西亞半島西面嘅檳城。而喺1795年，第一次反法同盟戰爭期間，荷蘭嘅威廉五世喺戰火下流亡英國，佢簽發一系列後世稱為《基佑宮信函（Kew Letters）》嘅信件俾荷蘭喺海外唔同嘅殖民地，指示當地總督將管治權暫時交託俾英國，當中包括馬六甲、巴東等地。
1811年，柔佛嘅蘇丹馬末．沙三世（Mahmud Shah III）離世，隨即觸發佢兩個仔邊個人繼位做新蘇丹嘅問題。大仔東姑胡先（Tengku Hussein）當時唔喺柔佛，而係喺彭亨舉辦婚禮，於是乎細仔東姑阿都拉曼（Tengku Abdul Rahman）把握幾會繼位成為新蘇丹。而大仔之後就俾人放逐隱居到廖內群島入面嘅一個島上。
1814年，歐洲局勢穩定後，英國同荷蘭簽訂協議，英國將原本荷蘭嘅殖民地交還。荷蘭繼後喺南洋勢力逐步增強，同時向停泊喺區內荷蘭殖民地嘅船隻徵收大量稅款，包括英國船隻。
萊佛士爵士
1818年3月22號，萊佛士爵士喺印尼明古魯出任殖民地副總督。去到同年秋天，佢為咗增加英國喺區內嘅據點，前往印度並成功說服總督支持佢喺馬六甲海峽東南部搵一個適合嘅地點開闢做英國嘅新據點。
另一方面，同年11月28號，荷蘭同繼位做柔佛蘇丹嘅細仔東姑阿都拉曼達成協議，喺廖內設置駐軍營地，令荷蘭掌握馬六甲海峽主要航運通道嘅實際控制權。
之後喺1819年1月28號，萊佛士爵士抵達新加坡。佢旋即安排會見當時嘅天猛公阿都拉曼（Abdul Rahman），並喺兩日後簽訂臨時協議，仲立即舉行英國旗升旗禮。但因為協議只係臨時性質，所以仍然需要一份由當地蘇丹簽署嘅正式協議落實。
不過，因為當刻係由細仔東姑阿都拉曼做蘇丹，而細仔同荷蘭關係緊密，所以萊佛士可以成功遊說簽訂協議嘅機會非常低。
萊佛士為咗解決依個問題，佢利用繼位問題作為切入點，安排大仔東姑胡先嚟到新加坡，指大仔先至係正統繼位人，宣佈承認東姑胡先為蘇丹，並喺2月6號舉行正式簽署儀式，而且事後再一次舉行英國旗升旗禮，新加坡正式開埠。

禧年紀念活動
新加坡政府會喺特定嘅禧年年份舉辦唔同嘅紀念活動。最近一次新加坡政府大搞開埠紀念活動嘅禧年係2019年嘅二百週年紀念。

二百週年（2019年）
農曆年慶祝燈飾（右側拱門上以中英雙語標示「紀念新加坡開埠200週年」）
為咗紀念開埠200週年，當時新加坡政府提前超過一年，喺2017年年尾已經宣佈設立特別工作組專門負責籌備紀念活動嘅工作。去到2019年，總理李顯龍選擇喺1月28號，即係萊佛士首日登陸新加坡嘅日子，嚟為緊接落嚟一年嘅開埠紀念活動舉行啟動禮。紀念活動由政府，以及超過200個團體，仲有3,800名義工共同協助籌備，當中包括演唱會、燈光匯演、歷史展覽等等。官方亦都為200週年發行紀念郵票同鈔票。政府仲向有需要嘅群體，以慶祝開埠二百週年紀念為由，特別發放額外嘅稅務優惠同社福津貼。

一百五十週年（1969年）
1969年係新加坡開埠150週年，亦都係新加坡立國嘅第四年。當時新加坡政府係提早一年，即係1968年年初，就已經開始安排唔同嘅慶祝活動。
出面影片嘅拎1969年英國皇室雅麗珊郡主出訪新加坡 Princess Alexandra In Singapore (1969)
去到第二年，時任總理李光耀選擇2月6號，喺新加坡商會籌備嘅開埠150週年紀念宴會入面致辭，作為一連串慶祝活動嘅開首。當年官方唔單只發行紀念郵票同金幣，仲特別邀請英國皇室出席開埠紀念活動。當時雅麗珊郡主（Princess Alexandra）就接受新加坡政府嘅邀請，代表英國女皇伊利沙伯二世出訪新加坡參加。喺新加坡嘅七日行程入面，雅麗珊郡主唔單只參加開埠紀念節目，出席新加坡國慶日慶典巡遊，亦探訪新加坡居民。
除此之外，當年仲有唔同嘅展覽、演唱會、體育比賽等等唔同節目慶祝開埠150週年。

一百週年（1919年）
新加坡萊佛士黑銅雕像上嘅紀念碑
殖民地政府提早一年成立兩個特別委員會，為慶祝開埠一百週年出謀獻計。「百年紀念委員會（Centenary Memorial Committee）」作為其中一個委員會，決定設立一個基金為高等教育同興建一所本地大學籌集資金。依個基金隨後促成萊佛士學院（Raffles College）嘅成立，而學院最後會演變成今日嘅新加坡國立大學。
開埠一百週年紀念日被定為公眾假期。當日早上，時任總督喺原有嘅萊佛士黑銅雕像嘅基座上面，為一塊表揚萊佛士爵士嘅新紀念碑舉行揭幕儀式，讚揚萊佛士爵士喺新加坡嘅發展上面所扮演嘅重大角色，同時亦都以此為連串慶祝活動拉開序幕。
開埠百年嘅紀念活動包括巡遊、賽艇、聖安德魯大教堂嘅感恩崇拜等等。而新加坡上下嘅唔同族裔社群，包括阿拉伯人、泰米爾人、穆斯林、歐亞混血群體同猶太社區等等，都有舉行慶祝活動。

五十週年（1869年）
夜晚嘅加文納橋
加文納橋 (Cavenagh Bridge) 於1869年開幕，嚟慶祝新加坡開埠50週年。條橋係以1859至1867年期間，海峽殖民地最後一任總督 William O. Cavenagh 爵士嘅名而命名。
條橋係新加坡河上面，現存最古老嘅吊橋。2019年8月，同時又係開埠二百週年，新加坡政府宣佈將依座吊橋列為國家古蹟之一。
綿羊豬

黑色嘅綿羊豬。
蒙羅麗豬 （英文：Mangalitsa），又叫鬈毛豬，係一種好出名，原產自匈牙利同奧地利嘅豬。綿羊豬好特別，因為佢成身都有好似羊毛嘅鬈毛，類似綿羊。
平年

平年係指冇閏日嘅年份，相對於有補返日數嘅閏年。響西暦額我畧曆，平年有365日，即係52個禮拜零1日，而每400年有303個平年。簡單啲來講，即係個年份俾唔到4除，就係平年。 （但係如果年份係100嘅倍數，就要俾400除得盡，係閏年，否則係平年。所以1800年、1900年、2100年、2200年、2300年都係平年，而2000年、2400年，就係閏年）。
麻瓜

麻瓜（粵拼：maa4 gwaa1；英文：muggle）係J·K·羅琳嘅奇幻小說同電影系列《哈利波特》當中嘅術語，係泛指嗰啲唔係生於魔法家庭（體內無任何魔法血統），又無任何魔法能力嘅人（即係唔識用魔法嘅人）。
對於麻瓜嘅人嚟講，佢哋分兩種：「爆竹」係指嘅係阿爸或阿媽係有魔法能力，但係佢（仔女）就無任何魔法力量或能力嘅人；仲有就係「麻瓜出身」，呢種指嘅係阿爸或阿媽都無魔法能力但佢（仔女）就有魔法能力。英國有一種貶義同冒犯嘅術語「麻種」，就係用嚟暗示所謂嘅麻瓜血統唔純正。

詞源
《哈利波特》系列作者羅琳喺「mug」呢個詞入面創造出「麻瓜」，而「mug」喺英文術語入面所指嘅係容易俾人呃或係俾人整蠱嘅傻瓜，佢喺嗰個詞後面加上「-gle」令佢聽起嚟無咁貶低同和藹可親，亦都令呢個詞聽上去更加蠢同幽默。
喺《哈利波特》嗰個虛構世界入面，英國以外嘅其他地區（例如美國）嘅魔法社區所用麻瓜嘅術語係「莫魔」，即係「無魔法」嘅縮寫。

哈利波特入面嘅用法
哈利·波特、霍格華茲嘅師生都係屬於魔法世界，而哈利·波特嘅唯一親戚——德思禮一家就係所謂嘅麻瓜。由於麻瓜所指嘅係非魔法世界成員，所以麻瓜只係無任何魔法能力嘅普通人，佢哋幾乎總係意識唔到魔法世界嘅存在。喺嗰個魔法世界入面，擁有完整魔法族譜嘅巫師同女巫（即係家族每一代都係巫師同女巫）就會被稱為係純種，佢哋絕大部分都有非常重嘅階級觀念，認為純種係至高無上嘅，而麻瓜就係階級最低等嘅人，佢哋成日用「麻瓜」、「麻種」嘅方式嚟對麻瓜出身者或無魔法能力嘅人進行貶義（中文：貶義）或侮辱。
喺《哈利波特》系列入面，麻瓜出身者之中最出名嘅係莉莉·波特同妙麗·格蘭傑，佢哋兩個都被譽為同年紀嘅人之中最聰明嘅女巫。
介乎喺純種同麻瓜出身之間嗰一種巫師同女巫就係叫做混血，佢哋可以係由其中一位已知嘅純種父或母，同另一位麻瓜血統嘅父或母所生嘅仔女，又或者係父母其中一個係混血嘅人，呢啲都係叫做混血巫師或女巫。
喺《哈利波特》系列入面，麻瓜成日俾人形容為好蠢嘅人，有時係糊呢糊塗嘅角色，佢哋完全無注意到巫師世界存在喺佢哋身邊。如何唔好彩嘅話，啲麻瓜咁啱睇到魔法嘅運作，魔法部會派除憶師嚟對佢哋施展記憶咒，等佢哋唔記得咗嗰果件事。有啲麻瓜係會對巫師世界有啲了解，當中包括魔法細路嘅麻瓜父母，就好似德思禮一家（哈利·波特唯一在世嘅麻瓜親戚）、妙麗·格蘭傑嘅阿爸阿媽咁樣，仲有就係英國嘅麻瓜首相（仲有佢嘅內閣成員）、麻瓜政界人士，同埋一啲巫師或女巫嘅麻瓜配偶。
麻瓜嘅心靈係好容易受世俗污染，佢哋唔單止睇唔到亦都唔肯去了解魔法力量，有啲甚至視魔法為害人嘅邪術（中文：邪術）（好似德思禮一家咁）；但相反都有啲麻瓜對魔法世界唔會覺得厭惡，咁樣佢嘅仔女就可以入去魔法學校讀書，都同樣可以喺畢業之後成為巫師或女巫，但佢哋往往會俾一啲魔法世界嘅純種巫師家族鄙視，佢哋會俾人叫做「麻種」。
喺《哈利波特》小說同電影裡面提到，霍格華茲嘅學生喺入學之後唔准喺麻瓜世界嗰度用魔法（除非佢哋年滿17歲，又或者喺特殊情況之下）；如果違規就會收到魔法部嘅魔法不當使用局發出嘅警告信，最嚴重嘅後果係被霍格華茲開除，同埋佢嘅魔杖亦會被折斷，因為咁樣就代表巫師世界已經褫奪咗嗰個學生成為一位巫師或女巫（中文：巫師 (哈利波特)）嘅權利。

系列中值得注意嘅麻瓜
一般麻瓜並唔知道魔法世界嘅存在，除咗巫師嘅少數親戚或朋友同埋英國嘅政界人士。
喺《哈利波特系列電影》同《怪獸與牠們的產地》入面，出名嘅麻瓜包括：
德思禮一家（哈利同佢哋一齊生活咗16年嘅阿媽（莉莉·伊凡）嗰邊親戚）；
莉莉·波特嘅父母；
妙麗·格蘭傑嘅父母；
麻瓜首相；
老湯姆·瑞斗：佛地魔嘅阿爸；
法蘭克·布萊斯：瑞斗府嘅園丁；
托比亞·石內卜：賽佛勒斯·石內卜嘅老豆；
雅各·科沃斯基：紐特·斯卡曼德嘅麻瓜死黨；
瑪麗·盧·巴波：魁登斯·巴波的養母，新賽勒姆慈善協會（或稱為「第二賽勒姆」）嘅主席。

其他用途
「麻瓜」呢個詞語，而家喺各種內容文章入面用，佢嘅含義類似於佢出現喺《哈利波特》系列當中嘅含意。一般嚟講，佢俾一個團體嘅成員用嚟描述團體以外嘅人，類似於軍事人員所用嘅「民用」。雖然喺小說入面「麻瓜」呢個詞嘅英文一直都係用大寫嚟表示，但係喺其他用途入面，佢通常都係以小寫為主。
門薩（中文：門薩國際）嘅成員：在非正式英語中會用「麻瓜」呢個詞嚟定義非成員或任何智商低於佢哋水平嘅人。
根據BBC的問答節目《QI（英文：QI）》，喺《騙局（英文：List of QI episodes#Series H (2010–11)）》嗰集裡面，「麻瓜」係1930年代嘅爵士俚語，所指嘅係食大麻嘅人；「麻瓜」亦係路易斯·岩士唐同佢嘅管弦樂團喺1928年錄音嘅標題。
根據《蘇格蘭人的編年史》嘅作者雅培·鮑爾（英文：Walter Bower）嘅講法，麻瓜係「英國人嘅尾巴」；阿利斯泰爾·莫法特（英文：Alistair Moffat）嘅《早期邊界歷史》一書入面，據講13世紀嘅蘇格蘭人普遍認為英國人係有條尾嘅。
歐尼斯特·布拉瑪（英文：Ernest Bramah）喺《哈利波特系列》面世前嘅幾十年之前（1924年）喺紐約多蘭出版嘅一部偵探小說—《麥斯·卡拉多斯之眼》，入面嘅「馬辛厄姆大廈的幽靈」裡面，提到咗「狡詐的麻瓜」。
卡洛·肯德爾（英文：Carol Kendall）喺1959年出版嘅兒童讀物《卡麥基神盃（英文：The Gammage Cup）》裡面，「麻瓜」係一個女性角色嘅名。
羅爾德·達爾喺1982年出版嘅《吹夢巨人（中文：吹夢巨人）》入面嘅角色，正喺度向另一個主角蘇菲形容一個好夢嗰陣就用咗「麻瓜」呢個詞語—「然後成間學校都喺度瘋狂地歡呼，仲大聲咁嗌做得好，而且，從此以後，即使你將加數搞到亂七八糟，菲金斯先生總會俾你10/10，仲喺你嘅練習簿上面寫低『幹得好蘇菲』。」；羅爾德·達爾仲喺《壞心的夫妻消失了（英文：The Twits）》同其他作品入面將一個馬騮家族命名為「沉重墜落聲音嘅麻瓜」。
2003年，《牛津英語詞典》新增收錄咗「麻瓜」呢個詞語，意思係缺乏技能嘅人，佢嘅衍生意思係「笨拙嘅人」或「學唔識新技能嘅人」。《牛津英語詞典》嘅發言人表示由於世界上好多人都用緊呢個詞語，所以就將嗰個詞語收錄到詞典入面。
「麻瓜」喺非正式英語中係用嚟形容小型專業團體嘅成員，通常係嗰啲認為佢哋嘅活動類似／直接涉及魔術嘅人（例如係黑客文化（中文：駭客文化）、異教、新異教主義（中文：新異教主義）同威卡教（中文：威卡教）徒），用嚟指代嗰啲喺團體以外嘅人。
喺疱疹患者嘅線上論壇入面，「麻瓜」呢個詞語用嚟形容（大概）無單純疱疹病毒嘅人。
對地理藏寶者嚟講，麻瓜或地理麻瓜係用嚟指代嗰啲唔參與或唔了解地理藏寶（中文：地理藏寶）運動嘅人。據講被非參與者篡改嘅貯藏物被稱為掠奪或搶劫。
「麻瓜」呢個詞語可以指為《華爾街日報》每週填字遊戲比賽常規解決者嘅在線亞文化。呢個名指嘅係佢哋正在競爭贏得一個咖啡杯嘅事實。
除了《哈利波特》系列之外，「麻瓜」一詞亦都出現喺其他影視作品入面，好似《終極系列（中文：終極系列）》，同埋2008年嘅《黑糖群俠傳》裡面亦有提到。

商標訴訟
J·K·羅琳因使用「麻瓜」一詞而遭到1984年作品《拉與麻瓜傳奇（英文：The Legend of Rah and the Muggles）》嘅作者蘭茜·斯托佛（英文：Nancy Stouffer）指控佢觸犯咗商標侵權，並因為同斯托佛嘅小說裡面有一啲相似之處而侵犯咗版權。羅琳同出版商美國學樂（中文：學樂）教育集團基於缺乏混淆嘅可能性而提出訴訟，要求作出宣告性判決，並喺一項簡易判決動議（英文：Summary judgment）入面判咗勝訴。
康邊停戰協定

康邊停戰協定 (法文：Armistice de Compiègne、德文：Waffenstillstand von Compiègne)，又可以就咁叫一戰停火協定，係協約國同德意志帝國之間喺1918年11月11號喺法國康邊簽嘅停火協議，表示一次大戰正式打完。

背景
喺簽呢份協議之前，協約國已經同其他同盟國國家，包括奧匈帝國、保加利亞、同鄂圖曼帝國，全部分開簽咗停火協議。喺威爾信宣佈佢嘅《十四點和平原則》之後，德國政府對美國要求用呢啲原則，嚟談判一份停火協議同和約。

條約
份協議除咗停哂場仗之外，亦逼咗德國做唔少嘅讓步，包括：將成隊軍隊撤退到萊茵河後面（即係等同自願俾對方佔領）、交出任何武器、放哂所有協約國嘅戰俘、同埋同意會賠錢。相反，協約國基本上冇任何讓步，佢哋唔需要放任何德軍戰俘，亦可以繼續封鎖德國。
要提嘅係，呢份並唔係好似二次大戰之後咁嘅投降，只係一份停火協議。

結果
喺份協議簽咗之後，因爲談判搞咗好耐嘅關係，總共延長咗3次先至出到和約。喺1919年6月，兩邊正式簽咗《凡爾賽條約》，到1920年1月開始生效。
黎小田

黎小田（英文：Michael Lai Siu Tin；1946年11月8號—2019年12月1號），真名黎田英，喺香港出世，係香港作曲家。佢同顧嘉煇一樣對粵語流行曲有好大貢獻，作品以電視劇主題曲為主。1989年佢憑電影《胭脂扣》攞到香港電影金像獎最佳原創電影音樂獎。
黎小田2019年12月1號喺香港銅鑼灣聖保祿醫院離世，終年73歲。港台電視31、無綫電視同亞洲電視專登為黎小田播放節目或製作特輯紀念。
簡淑兒

簡淑兒（粵拼：gaan2 suk6 ji4，英文：Kan Shuk Yi, Jessica，1989年7月18號—）係香港女藝人，參選過2012年度香港小姐競選（中文：2012年度香港小姐競選），之後做無綫電視主持。2022年6月份宣佈離開無綫電視，結束9年賓主關係。
簡淑兒亦曾經喺2015年同許雅婷（Kabby）、溫心（Swan）、袁紫僑（CoCo）組成組合少女標本。

演出作品
呢個表唔完整，歡迎加料。
法治

法治（英文：Rule of Law）係一個政治理想，代表一個地區嘅人民，包括佢哋嘅管治階層，都遵守同一批法律。呢個概念好多時會用“冇人超過法律之上”嚟代表。法治同憲法主義相似，係一個政治情況，而唔係一個法律上嘅具體規則之一。大英百科全書將佢定義為： “因爲要避免出現冇王管嘅權力、維護公平管治、同埋人人平等，而實施嘅制度、程序、或者慣例”("the mechanism, process, institution, practice, or norm that supports the equality of all citizens before the law, secures a nonarbitrary form of government, and more generally prevents the arbitrary use of power.")
法治呢個概念早喺 Aristotle 嘅年代已經有記錄：“法律嘅管治比任何人嘅管治都正當，而任何攞到更高權力嘅人，都只應該係做法律嘅守護者”。"Rule of Law" 呢個詞語由16世紀英國開始用，當時主要係用嚟反對君權神授嘅概念。英國哲學家 John Locke 相信：”一個自由嘅社會，就係一個喺入面嘅人民，只會受到由立法機構清楚寫明嘅法律，而平等咁受規限嘅社會。佢哋嘅自由唔會喺法律以外，受到政府或者其他人民冇故限制”。
海上巴士

海上巴士（英文：SeaBus）係加拿大卑詩省大溫哥華地區嘅渡輪服務，連接布勒內灣兩岸嘅溫哥華市中心濱海站同北溫哥華市朗斯代爾碼頭（英文：Lonsdale Quay）。海上巴士由岸山巴士公司（英文：Coast Mountain Bus Company）營運，係運輸聯線旗下大溫哥華地區公共交通服務一部分。
截至2009年，海上巴士載客量達每日18,500人次，夏季上升至21,000人次，喺2010年冬季奧運會期間運行更錄得48,000人次嘅單日載客量。海上巴士喺2004年至2009年間嘅年度載客量達520萬人次，2008年創咗554萬人次嘅年度載客量記錄。

營運
北溫哥華海上巴士碼頭入口，可見下一班渡輪開航嘅倒計時。
海上巴士服務時段介乎朝早6點至第日清晨1點。週一至週六，日頭有兩艘渡輪航行，每15分鐘一班，週一至週六晚黑同週日只有一艘渡輪航行，每30分鐘一班。來往溫哥華市中心同北溫哥華一程需時約12分鐘。
運輸聯線嘅收費架構適用於此，乘客需要畀橫跨兩個收費區嘅費用，而喺週一至週五晚黑六點半之後，以及週末及假日全日，乘客淨係畀一個收費區嘅費用就得。以前海上巴士都好似架空列車噉，靠乘客自律畀錢。為咗避免乘客走飛，碼頭內時不時會有警察同運輸聯線員工檢查乘客嘅付費證明，有權要求未能出示有效付費證明嘅乘客離開碼頭，最高罰款達173加元。海上巴士兩個碼頭嘅中央候船廳皆設有閘機，但只作人流管制而非收取船飛之用。入閘人數一超過船隻載客量上限，入閘機就上鎖，以免船隻超載。隨著運輸聯線推出康百世卡智能收費系統，濱海站同朗斯代爾碼頭都加設驗票閘門，喺2016年4月啓用。
乘客可攜帶單車搭海上巴士，無需額外畀錢。每班渡輪限載六部單車。

碼頭
濱海站嘅海上巴士碼頭
海上巴士喺溫哥華市中心嘅碼頭係屬於濱海站一部分，以一條行人天橋同濱海站大樓相連。乘客可以喺處轉溫哥華架空列車嘅博覽線同加拿大線，以及西岸快車通勤鐵路線。渡輪喺北溫哥華停泊喺朗斯代爾碼頭（英文：Lonsdale Quay），乘客可以喺處轉北岸巴士線。
海上巴士兩座碼頭各提供兩個泊位，碼頭建築嘅平面係「山」字型。中央候船廳喺兩個泊位之間，以隔牆同入閘機分成兩部分，各服務一個泊位，乘客喺度等上船。泊位另一邊嘅通道俾落船嘅乘客離開碼頭。成個碼頭佈局同鐵路系統嘅西班牙式月臺佈局相似。

船隊
海上巴士目前的船隊由下列船隻組成：
海上巴士喺1977年投入服務時有兩艘渡輪，分別為「布勒水獺號」（MV Burrard Otter）同埋「布勒海狸號」（MV Burrard Beaver），兩艘船嘅載客量都係400人，由Yarrows公司製造。第三艘渡輪由域多利船塢公司製造，命名為「布勒太平洋微風號」（MV Burrard Pacific Breeze），同樣可運載400人，耗資2億5千萬加元，喺2009年10月付運畀運輸聯線，並喺同年12月投入服務。2010年冬季奧運會期間，三艘渡輪開齊，以應付奧運期間嘅額外乘客需求。
運輸聯線本來計劃喺奧運過後翻新水獺號同海狸號，等佢哋壽命延長20年，然後再恢復奧運期間開齊三艘渡輪嘅航行安排。不過，由於資金短缺，奧運過後海上巴士服務主力由海狸號同太平洋微風號兩艘渡輪提供，水獺號就留做後備。運輸聯線仍然寄望日後會有足夠經費長期實行三船服務，因此保留全數三艘渡輪。
運輸聯線喺2012年尾宣佈建造第四艘渡輪，並由荷蘭嘅德文船塢集團（Damen Group）投得總值約2500萬加元嘅工程合約。新船命名為「布勒水獺二號」（MV Burrard Otter II），2014年6月建成，同年7月尾交船畀運輸聯線，12月1日啓航。海狸號將改做後備，水獺號就會退役。

歷史
北溫哥華2號渡輪（1911年影嘅）
布勒內灣早喺1866年已出現渡輪服務，但當年嘅「渡輪」實際上只係一隻划艇。正規嘅渡輪船隻喺1873年投入服務，而連接溫哥華市同朗斯代爾碼頭嘅定時渡輪服務喺1891年首航。獅門橋1938年通車之後試過搶到渡輪部分生意，但二戰期間北溫哥華一帶造船業興旺，令渡輪乘客數目回升。戰後私家車越來越普遍，令渡輪再度流失乘客，並喺1958年8月30號停航。
1960年代有人提議起行車隧道橫越布勒內灣，喺溫哥華呢邊駁上新起嘅高速公路。但隨住溫哥華市嘅公路計劃取消，隧道計劃亦告吹，原先預留來起隧道嘅錢改咗復辦布勒內灣載客渡輪服務。大溫哥華區域局1975年發表一份報告，將渡輪服務列為改善區内運輸嘅首要項目之一，而渡輪就喺1977年6月16號以「海上巴士」嘅名啓航，再度為乘客提供搭船過海嘅選擇。